pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ชลน่าน” ชื่นชมทีม Sky Doctor ช่วยผู้ป่วยจากอุบัติเหตุตกดอยภูคาจนปลอดภัย
วันศุกร์ที่ 29 มีนาคม 2567
“ชลน่าน” ชื่นชมทีม Sky Doctor ช่วยผู้ป่วยจากอุบัติเหตุตกดอยภูคาจนปลอดภัย
รัฐมนตรีว่าการกระทรวงสาธารณสุข ชื่นชมทีม Sky Doctor เขตสุขภาพที่ 1 เข้าช่วยผู้ป่วยตกเขาในพื้นที่เขตอุทยานแห่งชาติดอยภูคา จ.น่าน มีอาการกระดูกซี่โครงหัก ทรวงอกผิดรูป ให้ได้เข้ารับการรักษาอย่างปลอดภัย และรวดเร็ว ใช้เวลาปฏิบัติการเพียง 3 ชั่วโมงเศษ
นพ.ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยว่า กระทรวงสาธารณสุขมีการขับเคลื่อนนโยบายนักท่องเที่ยวปลอดภัย โดยนําประเด็นด้านสาธารณสุขมาช่วยสนับสนุนด้านการท่องเที่ยวเพื่อกระตุ้นเศรษฐกิจซึ่งหนึ่งในนั้นมีเรื่องทีมแพทย์ฉุกเฉินทางอากาศ (Sky Doctor) ที่ให้การดูแลช่วยเหลือผู้ป่วยในพื้นที่ห่างไกลมีอุปสรรคเรื่องการเดินทาง ซึ่งปัจจุบันจัดตั้งครบแล้วทั้ง 12 เขตสุขภาพทั่วประเทศ ล่าสุด ได้รับรายงานจากกองสาธารณสุขฉุกเฉินถึงการปฏิบัติงานทีม Sky Doctor ที่เข้าช่วยเหลือผู้ป่วยอุบัติเหตุพลัดตกเขาพื้นที่เขตอุทยานแห่งชาติดอยภูคา อ.สันติสุข จ.น่าน เมื่อวันที่ 27 มีนาคมที่ผ่านมา โดยเจ้าหน้าที่ป้องกันและบรรเทาสาธารณภัย (ปภ.) จ.น่าน แจ้งเหตุผ่านสายด่วน 1669 ว่า มีชายอายุ 58 ปี เข้าป่าและพลัดตกเขา สีข้างและอกขวากระแทกก้อนหินใหญ่ ทําให้กระดูกซี่โครงหักทรวงอกผิดรูป ไม่สามารถขยับตัวได้ ซึ่งจุดที่ผู้ป่วยอยู่เส้นทางเป็นภูเขาสูงชัน การเดินทางไปกลับต้องใช้เวลาประมาณ 10 ชั่วโมง แต่มีลานที่เฮลิคอปเตอร์สามารถลงจอดได้อยู่ห่างออกไปประมาณ 2 กิโลเมตร
นพ.ชลน่านกล่าวต่อว่า เจ้าหน้าที่งานอุบัติเหตุฉุกเฉินได้ประเมินอาการของผู้ป่วยพร้อมประสานให้การปฐมพยาบาลเบื้องต้น และประเมินสถานการณ์ด้านความปลอดภัยเพื่อส่งทีมแพทย์ฉุกเฉินเข้าพื้นที่ด้วยการลําเลียงทางอากาศ โดยทีมนักบินเครื่องเฮลิคอปเตอร์กรม ปภ. KA 32 - 03 จากเชียงราย และทีม Sky Doctor โรงพยาบาลน่าน ประกอบด้วยแพทย์ฉุกเฉิน พยาบาลวิชาชีพ และนักฉุกเฉินทางการแพทย์ พร้อมอุปกรณ์เครื่องมือแพทย์สําหรับช่วยชีวิตและรักษาพยาบาล ได้เดินทางเข้าสู่พื้นที่เกิดเหตุ โดยต้องเดินเท้าทางลาดชันไปยังจุดพื้นราบที่สามารถให้การรักษาพยาบาลได้ เพื่อให้การรักษาผู้ป่วยเบื้องต้น ก่อนเคลื่อนย้ายทางเท้าไปยังลานเฮลิคอปเตอร์ และลําเลียงทางอากาศถึงท่าอากาศยานน่านนคร โดยมีทีมรถ EMS รับป่วยส่งห้องฉุกเฉินโรงพยาบาลน่านให้การรักษาต่อไป ใช้เวลาปฏิบัติการช่วยเหลือผู้ป่วยครั้งนี้ 3 ชั่วโมง 10 นาที
“กรณีดังกล่าวสะท้อนถึงความสําเร็จของทีม Sky Doctor ที่เกิดจากความร่วมมือของทุกภาคส่วน ทําให้ทีมแพทย์ฉุกเฉินสามารถเข้าไปรับตัวผู้ป่วยออกมาจากพื้นที่ห่างไกลเดินทางเข้าถึงได้ยาก มีการดูแลเบื้องต้นระหว่างทาง และนําส่งถึงโรงพยาบาลเพื่อทําการรักษาได้ด้วยความรวดเร็ว เกิดความปลอดภัยต่อชีวิต สร้างความมั่นใจให้แก่ประชาชนและนักท่องเที่ยวได้ว่าจะได้รับการดูแลเมื่อเกิดเหตุฉุกเฉินได้อย่างรวดเร็ว” นพ.ชลน่านกล่าว
*********************************** 29 มีนาคม 2567
รัฐบาลไทย-ข่าวทำเนียบรัฐบาล-รองโฆษกฯ รัดเกล้าฯ เผย "พิมพ์ภัทรา" ไม่ดูดาย กำชับ เร่งรัดการทำงานกระทรวงอุตสาหกรรมอำนวยความสะดวก ขจัดขั้นตอนความล่าช้า ซับซ้อน และยุ่งยาก เอื้อต่อการลงทุนให้ภาคธุรกิจเติบโตในไทย
วันศุกร์ที่ 29 มีนาคม 2567
29/03/2567
รองโฆษกฯ รัดเกล้าฯ เผย "พิมพ์ภัทรา" ไม่ดูดาย กําชับ เร่งรัดการทํางานกระทรวงอุตสาหกรรมอํานวยความสะดวก ขจัดขั้นตอนความล่าช้า ซับซ้อน และยุ่งยาก เอื้อต่อการลงทุนให้ภาคธุรกิจเติบโตในไทย
รองโฆษกฯ รัดเกล้าฯ เผย "พิมพ์ภัทรา" ไม่ดูดาย กําชับ เร่งรัดการทํางานกระทรวงอุตสาหกรรมอํานวยความสะดวก ขจัดขั้นตอนความล่าช้า ซับซ้อน และยุ่งยาก เอื้อต่อการลงทุนให้ภาคธุรกิจเติบโตในไทยได้ง่ายขึ้น
วันนี้ (29 มี.ค. 67) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังย้ําเสมอให้ทุกหน่วยงานภาครัฐ อํานวยความสะดวก ให้ผู้ใช้บริการและผู้ประกอบการสามารถมาใช้บริการอย่างสะดวกมากขึ้น เชื่อมโยงหน่วยงานภาครัฐและภาคธุรกิจ เพื่อให้ง่ายต่อภาคธุรกิจ (Ease of doing Business)
รองโฆษกประจําสํานักนายกรัฐมนตรีกล่าวว่า โดยในส่วนของกระทรวงอุตสาหกรรม นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม​ ให้นโยบายที่จะผลักดันมาตรฐานการประกอบกิจการต่างๆ ให้การบริการ การขออนุมัติอนุญาต และการปฏิบัติตามกฎหมายที่เกี่ยวข้อง เป็นไปอย่างรวดเร็วและมีประสิทธิภาพ การให้บริการต้องเข้าถึงและใช้งานง่าย มีความโปร่งใส ขจัดขั้นตอนความล่าช้า ซับซ้อน และยุ่งยาก โดยเฉพาะกลุ่มที่ครบถ้วนถูกต้อง เพื่อลดอุปสรรคและอํานวยความสะดวกแก่ผู้ประกอบการ หน่วยงานที่เกี่ยวข้อง และประชาชน
“หนึ่งในภารกิจหลักของกระทรวงอุตสาหกรรม คือการส่งเสริมและพัฒนาภาคอุตสาหกรรมไทย ให้เติบโตอย่างยั่งยืน มุ่งเน้นอํานวยความสะดวกและสนับสนุนผู้ประกอบการในทุกด้าน เพื่อสร้างความเชื่อมั่นและตอบโจทย์ความต้องการของนักลงทุนและผู้ประกอบการ โดยท่านรัฐมนตรีฯ ได้เน้นย้ําและเร่งรัดให้ทุกส่วนงานที่เกี่ยวข้อง เร่งดําเนินการทุกคําขอที่ค้างท่อ ไม่ให้เป็นปัญหาและอุปสรรคต่อการลงทุนในประเทศไทย” รองโฆษกฯ​ รัดเกล้า กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลกระตุ้นส่งเสริมการลงทุนจัดงานมหกรรมดนตรี และเทศกาลนานาชาติ จุดประกายให้ไทยเป็นเป้าหมายการจัดงานระดับโลก
วันศุกร์ที่ 29 มีนาคม 2567
29/03/2567
โฆษกรัฐบาลเผย รัฐบาลกระตุ้นส่งเสริมการลงทุนจัดงานมหกรรมดนตรี และเทศกาลนานาชาติ จุดประกายให้ไทยเป็นเป้าหมายการจัดงานระดับโลก
โฆษกรัฐบาลเผย รัฐบาลกระตุ้นส่งเสริมการลงทุนจัดงานมหกรรมดนตรี และเทศกาลนานาชาติ จุดประกายให้ไทยเป็นเป้าหมายการจัดงานระดับโลก หลังแถลงย้ําผลสําเร็จการลงทุน 6 เดือน ขอรับการส่งเสริมการลงทุนแล้วกว่า 8.5 แสนล้านบาท สูงสุดในรอบ 9 ปี
วันนี้ (29 มีนาคม 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่า จากความสําเร็จด้านการลงทุน ซึ่งรัฐบาลได้แถลงผลความสําเร็จจากการดําเนินการอย่างมียุทธศาสตร์ดังกล่าว ทําให้ 6 เดือนที่ผ่านมาของรัฐบาล เอกชนยื่นขอรับการส่งเสริมการลงทุนปี 2566 กว่า 8.5 แสนล้านบาท สูงสุดในรอบ 9 ปี รัฐบาลยังดําเนินการเพื่อดึงดูดการลงทุน การจัดกิจกรรมระดับโลก โดยที่ประชุมคณะกรรมการส่งเสริมการลงทุน (บอร์ด BOI) เห็นชอบให้เปิดการส่งเสริมการลงทุนใน “กิจการจัดงานมหกรรมดนตรี กีฬา และเทศกาลนานาชาติ” เพื่อยกระดับประเทศไทยให้เป็นจุดหมายปลายทางในการจัดงานระดับโลก (World Class Events) และเป็นศูนย์กลางเมืองท่องเที่ยวของภูมิภาค (Tourism Hub)
โฆษกประจําสํานักนายกรัฐมนตรีกล่าวว่า ภายหลังจากที่ หม่อมหลวง ชโยทิต กฤดากร ที่ปรึกษานายกรัฐมนตรีและประธานผู้แทนการค้าไทย และ นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน ได้แถลงถึงผลการดําเนินงานของรัฐบาลด้านการลงทุนและความร่วมมือกับภาคเอกชนต่างชาติเมื่อวันอังคารที่ 26 มีนาคม 2567 โดยได้ชี้แจงว่า ในรอบ 6 เดือนที่ผ่านมา การเดินทางของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง แม้ว่าจะเป็นการเยือนอย่างเป็นทางการ หรือการเดินทางเพื่อร่วมประชุมระหว่างประเทศ นายกรัฐมนตรีได้พบปะหารือกับบริษัทชั้นนําจากทั่วโลกกว่า 60 แห่ง นายกรัฐมนตรีใช้ทุกโอกาสในการเจรจาด้านความร่วมมือทวิภาคีกับผู้นําประเทศต่างๆ ร่วมเวทีสําคัญระดับโลก นําเสนอวิสัยทัศน์ ตลอดจนจัดกิจกรรมเจรจาธุรกิจและจับคู่ผู้ประกอบการไทยและต่างประเทศ และพบภาคธุรกิจต่างชาติ เพื่อสร้างความเชื่อมั่น ชักชวนการลงทุน และกระชับความร่วมมือกับประเทศไทย
โดยในส่วนของการส่งเสริมการลงทุนใน “กิจการจัดงานมหกรรมดนตรี กีฬา และเทศกาลนานาชาติ” รัฐบาลได้สนับสนุนให้ปลดล็อคข้อจํากัด ความท้าทายของการจัดงานมหกรรมดนตรี กีฬา และเทศกาลนานาชาติจะต้องเป็นงานมหกรรมขนาดใหญ่ที่มีเงินลงทุนหรือค่าใช้จ่ายในการจัดงานไม่น้อยกว่า 100 ล้านบาทต่องาน เช่น รับสิทธิประโยชน์ยกเว้นอากรขาเข้าเครื่องจักรและอุปกรณ์ที่ใช้ในการจัดงาน อํานวยความสะดวกด้านวีซ่าและใบอนุญาตทํางานสําหรับศิลปินและบุคลากรต่างชาติที่เข้ามาจัดงาน ผ่านศูนย์บริการวีซ่าและใบอนุญาตทํางาน (One Stop Service) ที่เกิดจากการบูรณาการการทํางานร่วมกันของ BOI สํานักงานตรวจคนเข้าเมือง และกระทรวงแรงงาน เชื่อมั่นว่าจะ ดึงดูดการจัดกิจกรรมระดับโลก ให้ไทยเป็นศูนย์กลางการจัดมหกรรมเทศกาลนานาชาติ สร้างตัวเลขทางเศรษฐกิจได้มหาศาล
“นายกรัฐมนตรีดําเนินการทํางานอย่างมีแผน พัฒนาเศรษฐกิจโครงสร้างภายในที่พร้อมเติบโตเพื่อเพิ่มขีดความสามารถในการแข่งขัน เจรจาดึงดูดการลงทุน ต่อเนื่องปูทางมายังการอํานวยความสะดวก ยกระดับมาตรการภายในส่งเสริม อํานวยความสะดวกให้ไทยเป็นจุดหมายปลายทางในการจัดงานระดับโลก (World Class Events) และเป็นศูนย์กลางเมืองท่องเที่ยวของภูมิภาค (Tourism Hub) และมุ่งมั่นจะดําเนินการต่อไป ตามที่ท่านนายกฯ ได้ประกาศวิสัยทัศน์พัฒนาศักยภาพอุตสาหกรรม 8 ด้าน เพื่อยกระดับให้ไทยก้าวเป็นที่ 1 ของภูมิภาค” นายชัย กล่าว
รัฐบาลไทย-ข่าวทำเนียบรัฐบาล-ธนาคารอาคารสงเคราะห์ ลงนาม MOU กับ สมาคมกีฬาเทควันโดแห่งประเทศไทย ดำเนินการตามนโยบายรัฐบาล อัดฉีดเม็ดเงินสนับสนุนสมาคมกีฬา ดันนักกีฬาไทยสร้างผลงานและชื่อเสียงให้ประเทศชาติ
วันศุกร์ที่ 29 มีนาคม 2567
29/03/2567
ธนาคารอาคารสงเคราะห์ ลงนาม MOU กับ สมาคมกีฬาเทควันโดแห่งประเทศไทย ดําเนินการตามนโยบายรัฐบาล อัดฉีดเม็ดเงินสนับสนุนสมาคมกีฬา ดันนักกีฬาไทยสร้างผลงานและชื่อเสียงให้ประเทศชาติ
ธอส. และสมาคมกีฬาเทควันโดแห่งประเทศไทย ร่วมลงนามบันทึกข้อตกลงความร่วมมือ (MOU) การสนับสนุนสมาคมกีฬาเทควันโดแห่งประเทศไทย สนับสนุนนโยบายรัฐด้านการมีส่วนร่วมส่งเสริมและพัฒนาด้านกีฬาของสมาคมกีฬา โดยมีนายกรัฐมนตรีเป็นประธานในพิธี
วันนี้ (29 มีนาคม 2567) นายกมลภพ วีระพละ กรรมการผู้จัดการ ธนาคารอาคารสงเคราะห์ (ธอส.) และ ผศ.พิมล ศรีวิกรม์ นายกสมาคมกีฬาเทควันโดแห่งประเทศไทย ร่วมลงนามบันทึกข้อตกลง ความร่วมมือ (MOU) การสนับสนุนสมาคมกีฬาเทควันโดแห่งประเทศไทย สนับสนุนนโยบายรัฐด้านการมีส่วนร่วมส่งเสริมและพัฒนาด้านกีฬาของสมาคมกีฬา โดยมีนายกรัฐมนตรีเป็นประธานในพิธี
นายกมลภพ วีระพละ กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. ในฐานะสถาบันการเงินของรัฐ สังกัดกระทรวงการคลัง ที่มีพันธกิจ “ทําให้คนไทยมีบ้าน” นอกจากจะสนับสนุนให้คนไทยได้มีที่อยู่อาศัยเป็นของตนเอง เพื่อยกระดับคุณภาพชีวิตด้านที่อยู่อาศัยแล้ว ธอส. ยังดําเนินการตามนโยบายรัฐในการมีส่วนร่วมส่งเสริมและพัฒนาด้านกีฬาของสมาคมกีฬา ที่เป็นสมาคมกีฬาแห่งประเทศไทย เพื่อเป็นส่วนหนึ่งในการสนับสนุนให้สมาคมสามารถส่งนักกีฬาเข้าแข่งขันในระดับนานาชาติ และสร้างชื่อเสียงให้แก่ประเทศไทย โดย ธอส. ได้ให้การสนับสนุนสมาคมกีฬาเทควันโดฯ มาอย่างต่อเนื่องกว่า 18 ปี ตั้งแต่ปี 2549 ถึงปัจจุบัน เป็นจํานวนเงิน 17 ล้านบาทต่อปี รวมเป็นเงินสนับสนุนกว่า 300 ล้านบาท โดยการลงนาม MOU ระหว่าง ธอส. และสมาคมกีฬาเทควันโดแห่งประเทศไทยในครั้งนี้ จะเป็นการ สนับสนุนสมาคมกีฬาเทควันโดฯ ต่อเนื่องเป็นระยะเวลา 4 ปี ตั้งแต่ปี 2568 - 2571 วงเงินสนับสนุนรวม 80 ล้านบาท เพิ่มขึ้นจากวงเงินสนับสนุนเดิมเป็นปีละ 20 ล้านบาท
ผศ.พิมล ศรีวิกรม์ นายกสมาคมกีฬาเทควันโดแห่งประเทศไทย กล่าวว่า สมาคมกีฬาเทควันโดแห่งประเทศไทย ขอขอบคุณธนาคารอาคารสงเคราะห์ ที่เป็นผู้สนับสนุนหลักมาอย่างต่อเนื่อง ตลอดระยะเวลาที่ผ่านมา สมาคมกีฬาเทควันโดฯ ได้มุ่งมั่นในการสร้างรากฐานกีฬาเทควันโดของประเทศไทยอย่างกว้างขวางไปทั่วประเทศ ด้วยการพัฒนาผู้ตัดสิน การอบรมผู้ฝึกสอน การจัดการแข่งขันให้นักกีฬาได้มีเวทีในการแสดงศักยภาพและพัฒนาความสามารถในการแข่งขัน เพื่อคัดสรรนักกีฬาเทควันโดที่โดดเด่นมาพัฒนาต่อยอดให้เป็นนักกีฬาตัวแทนประเทศไทยสร้างผลงานและชื่อเสียงให้กับประเทศชาติ และสร้างรอยยิ้มให้กับคนไทย
สําหรับการลงนาม MOU ความร่วมมือการสนับสนุนสมาคมกีฬาเทควันโดแห่งประเทศไทยในครั้งนี้มีนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธี โดยจัดขึ้น ณ ตึกสันติไมตรี ทําเนียบรัฐบาล กรุงเทพมหานคร
รัฐบาลไทย-ข่าวทำเนียบรัฐบาล-สำนักพระราชวัง ขอเชิญชวนประชาชนร่วมลงนามถวายพระพร
วันศุกร์ที่ 29 มีนาคม 2567
สํานักพระราชวัง ขอเชิญชวนประชาชนร่วมลงนามถวายพระพร
สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี
วันที่ ๒ เมษายน ๒๕๖๗ ผ่านระบบออนไลน์ ที่เว็บไซต์หน่วยราชการในพระองค์ www.royaloffice.th
ระหว่างวันที่ ๑ – ๓ เมษายน ๒๕๖๗
รัฐบาลไทย-ข่าวทำเนียบรัฐบาล-นายวิทยา ยาม่วง รองปลัดกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 74
วันศุกร์ที่ 29 มีนาคม 2567
นายวิทยา ยาม่วง รองปลัดกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 74
...
นายวิทยา ยาม่วง รองปลัดกระทรวงคมนาคม เป็นประธานพิธีปิดและมอบประกาศนียบัตรแก่ข้าราชการที่ผ่านการฝึกอบรมหลักสูตร “ฉันคือ...ข้าราชการที่ดี” รุ่นที่ 74 โดยมีผู้บริหารของสํานักงานปลัดกระทรวงคมนาคม และหน่วยงานในสังกัดกระทรวงคมนาคม เข้าร่วมพิธี ในวันที่ 29 มีนาคม 2567 ณ โรงแรม แกรนด์ ฮาวเวิร์ด กรุงเทพมหานคร
นายวิทยา ยาม่วง กล่าวว่า ขอแสดงความยินดีกับข้าราชการที่ผ่านการประเมินและได้รับวุฒิบัตรหลักสูตร “ฉันคือ...ข้าราชการที่ดี” ทั้ง 101 คน ถือว่าเป็นโอกาสอันดีที่ได้เข้ารับการฝึกอบรมหลักสูตรนี้ เนื่องจากวัตถุประสงค์ที่สําคัญของโครงการนี้ คือ การส่งเสริมการทํางานเป็นทีม พัฒนาเครือข่าย และสร้าง สายสัมพันธ์ที่ดีระหว่างข้าราชการในสังกัดกระทรวงคมนาคม ก่อให้เกิดการเรียนรู้ที่จะอยู่ร่วมกัน ได้แลกเปลี่ยนความคิดเห็น เชื่อว่าข้าราชการที่ผ่านการฝึกอบรมมีความพร้อมที่จะเติบโตสู่การเป็นข้าราชการที่ดี และเป็นกําลังสําคัญของการพัฒนาประเทศในอนาคต และขอให้ตระหนักไว้เสมอว่าการเป็นข้าราชการที่ดี คือ ศักดิ์ศรีของตัวข้าราชการเองจะนํามาซึ่งความน่าเชื่อถือ และความไว้วางใจจากประชาชน ต้องมีความซื่อสัตย์สุจริต รวมถึงเจตนารมณ์และเป้าหมายที่สําคัญในการปฏิบัติราชการ คือ ต้องปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ นําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม เพื่อนําพากระทรวงคมนาคมไปสู่ความเข้มแข็งอย่างยั่งยืน
กระทรวงคมนาคม ได้ดําเนินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 74
ระหว่างวันที่ 20 - 29 มีนาคม 2567 มีข้าราชการเข้าอบรมทั้งสิ้น 101 คน เนื้อหาหลักสูตรและกิจกรรมต่าง ๆ เป็นไปตามแนวทางและวัตถุประสงค์ที่สํานักงาน ก.พ. กําหนด เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติงานราชการส่งเสริมคุณธรรมและจริยธรรม สร้างสายสัมพันธ์ที่ดี แลกเปลี่ยนความคิดเห็นซึ่งกันและกัน พัฒนาเครือข่ายการทํางานระหว่างหน่วยงาน ทําให้ผู้เข้ารับการอบรม เกิดกระบวนการเรียนรู้สามารถปรับตัวในการอยู่ร่วมกัน และการทํางานเป็นทีมได้อย่างดี เพื่อนํามาปรับใช้ในการปฏิบัติงานจริงต่อไป
รัฐบาลไทย-ข่าวทำเนียบรัฐบาล-ผช.รมว.กษ. เปิดงานรณรงค์การทำน้ำหมักชีวภาพคุณภาพสูง (สูตรไนโตรเจนสูง)
วันศุกร์ที่ 29 มีนาคม 2567
ผช.รมว.กษ. เปิดงานรณรงค์การทําน้ําหมักชีวภาพคุณภาพสูง (สูตรไนโตรเจนสูง)
ผช.รมว.กษ. เปิดงานรณรงค์การทําน้ําหมักชีวภาพคุณภาพสูง (สูตรไนโตรเจนสูง) เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระเกียรติพระชนมพรรษา 6 รอบ 28 กรกฎาคม 2567
ดร.จอมขวัญ กลับบ้านเกาะ ผู้ช่วยรัฐมนตรีว่าการกระทรวงเกษตรและสหกรณ์ เป็นประธานเปิดโครงการรณรงค์การทําน้ําหมักชีวภาพจากปลาหมอสีคางดํา เพื่อแก้ไขปัญหาการแพร่ระบาด  เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมีผู้บริหารหน่วยงานในสังกัดกระทรวงเกษตรและสหกรณ์ และส่วนราชการในพื้นที่ เข้าร่วม ณ วัดบ้านโคก ต.พันท้ายนรสิงห์ อ.เมืองสมุทรสาคร
ทั้งนี้ กระทรวงเกษตรฯ โดยกรมพัฒนาที่ดิน ได้จัดโครงการรณรงค์ให้ประชาชนทําน้ําหมักชีวภาพจากปลาหมอสีคางดํา เพื่อแก้ไขปัญหาการแพร่ระบาด เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคล เฉลิมพระชนมพรรษา ครบ 6 รอบ มีการทําน้ําหมักชีวภาพจากปลาหมอสีคางดํา เพื่อให้มีการใช้ประโยชน์จากดินและที่ดินได้อย่างยั่งยืน และเพื่อช่วยเกษตรกรลดต้นทุนการผลิต รวมถึงเป็นการควบคุมกําจัดปลาหมอสีคางดํา สร้างความสมดุลระบบนิเวศในแหล่งน้ําธรรมชาติ ภายในบริเวณงานมีการจัดนิทรรศการด้านชีววิทยาของปลาหมอสีคางดํา และการแก้ไขปัญหาการแพร่ระบาด  มีการสาธิตวิธีการทําน้ําหมักชีวภาพคุณภาพสูง (สูตรไนโตรเจนสูง) จากปลาหมอสีคางดํา และมีสินค้าเกษตรมาจําหน่ายในงานอีกด้วย
รัฐบาลไทย-ข่าวทำเนียบรัฐบาล-เลขานุการรัฐมนตรีฯ ไพลิน ประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 2/2567
วันศุกร์ที่ 29 มีนาคม 2567
29/03/2567
เลขานุการรัฐมนตรีฯ ไพลิน ประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 2/2567
เลขานุการรัฐมนตรีฯ ไพลิน ประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 2/2567
วันที่ 28 มีนาคม 2567 นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เข้าร่วมการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 2/2567 โดยมี นายภูมิธรรม เวชยชัย รองนายกรัฐมนตรี และรัฐมนตรีว่าการกระทรวงพาณิชย์ เป็นประธานคณะกรรมการฯ พร้อมด้วย ผู้บริหารหน่วยงานที่เกี่ยวข้อง เข้าร่วม ณ ห้องประชุมวิมวาทิตย์ อาคารสํานักงานปลัดกระทรวงพาณิชย์
โดยการประชุมฯ ในครั้งนี้ มีระเบียบวาระเรื่องเพื่อพิจารณา ได้แก่ รายงานประจําปี 2566 ของสํานักงานคณะกรรมการนโยบายเขตพัฒนาพิเศษภาคตะวันออก โดยที่ประชุมฯ มีข้อเสนอเสนอให้เห็นชอบรายงานประจําปี 2566 ของ สกพอ. และมอบหมายให้ สกพอ. นําเสนอคณะรัฐมนตรี สภาผู้แทนราษฎรและวุฒิสภา เพื่อทราบ ตามมาตรา 15 (5) แห่งพระราชบัญญัติฯ พ.ศ. 2561 ต่อไป การจัดตั้งเขตส่งเสริมเศรษฐกิจพิเศษ นิคมอุตสาหกรรมฉะเชิงเทรา บลูเทค ซิตี้ ที่ประชุมฯ มีข้อเสนอ ดังนี้ 1. เห็นชอบการประกาศกําหนดเขตส่งเสริมเศรษฐกิจพิเศษ นิคมอุตสาหกรรมฉะเชิงเทรา บลูเทค ซิตี้ พื้นที่ประมาณ 1,172 ไร่ 1 งาน 51.2 ตารางวา ตั้งอยู่บริเวณ ต.เขาดิน อ.บางปะกง จ.ฉะเชิงเทรา เพื่อรองรับอุตสาหกรรมเป้าหมายพิเศษ ได้แก่ อุตสาหกรรมยานยนต์สมัยใหม่ อุตสาหกรรมอิเล็กทรอนิกส์อัจฉริยะ อุตสาหกรรมการบินและโลจิสติกส์อุตสาหกรรมดิจิทัล และอุตสาหกรรมการพัฒนาบุคลากรและการศึกษา 2. เมื่อคณะรัฐมนตรีได้รับทราบมติ กพอ. ในเรื่องนี้แล้ว มอบหมายให้เลขาธิการ กพอ. ในฐานะกรรมการและเลขานุการปฏิบัติหน้าที่แทนประธาน กพอ. ในการประกาศจัดตั้งเขตส่งเสริมเศรษฐกิจพิเศษฯ และประกาศในราชกิจจานุเบกษาต่อไป
รัฐบาลไทย-ข่าวทำเนียบรัฐบาล-​รัฐบาลเชิญชวน ปชช. ร่วมสัปดาห์การให้บริการประชาชน "เพื่อคนหางาน" มีตำแหน่งว่างรองรับกว่า 1,000 อัตรา ตั้งแต่วันที่ 30 มี.ค. - 7 เม.ย 67  ณ กระทรวงแรงงาน บริการฟรี ไม่มีค่าใช้จ่าย
วันศุกร์ที่ 29 มีนาคม 2567
29/03/2567
​รัฐบาลเชิญชวน ปชช. ร่วมสัปดาห์การให้บริการประชาชน "เพื่อคนหางาน" มีตําแหน่งว่างรองรับกว่า 1,000 อัตรา ตั้งแต่วันที่ 30 มี.ค. - 7 เม.ย 67  ณ กระทรวงแรงงาน บริการฟรี ไม่มีค่าใช้จ่าย
​รัฐบาลเชิญชวน ปชช. ร่วมสัปดาห์การให้บริการประชาชน "เพื่อคนหางาน" มีตําแหน่งว่างรองรับกว่า 1,000 อัตรา ตั้งแต่วันที่ 30 มี.ค. - 7 เม.ย 67  ณ กระทรวงแรงงาน บริการฟรี ไม่มีค่าใช้จ่าย
วันนี้ (29 มีนาคม 2567) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยกรมการจัดหางาน กระทรวงแรงงาน กําหนดจัดกิจกรรมการให้บริการใน "สัปดาห์การให้บริการประชาชน" รวม 9 วัน ภายในงานมีกิจกรรมการให้บริการรับสมัครงาน สัมภาษณ์งานกับบริษัทชั้นนํากว่า 20 บริษัท มีตําแหน่งงานว่างกว่า 1,000 อัตรา อาทิ ตําแหน่งผู้จัดการร้าน บัญชี การเงิน สินเชื่อ ช่างเทคนิค ธุรการ พนักงานขาย พนักงานบริการลูกค้า พนักงานรักษาความปลอดภัย แม่บ้าน บริการรับขึ้นทะเบียนและรายงานตัวผู้ประกันตนกรณีว่างงาน บริการแนะแนวอาชีพ และเผยแพร่ข้อมูลข่าวสารตลาดแรงงาน
นอกจากนี้ ยังมีการสาธิตและทดลองปฏิบัติอาชีพอิสระที่กําลังเป็นที่นิยม ในวันเสาร์และวันอาทิตย์ วันละ 2 อาชีพ ได้แก่ งานไม้กระถางเป็นรูปหน้าสุนัขและแมว สร้อยข้อมือถักจากเชือกเทียน สานกระเป๋าจากเชือกพลาสติก สร้อยคอถักจากเชือกเทียน พวงมาลัยมะลิจากกระดาษทิชชู่ ตกแต่งกระเป๋ากระจูดด้วยไม้ประดิษฐ์ เทียนหอมแฟนซีจากต้นโสนหางไก่ บริการทดสอบความพร้อมทางอาชีพ รวมถึงบริการให้คําปรึกษาเกี่ยวกับการเดินทางไปทํางานในต่างประเทศ บริการรับสมัครงานเพื่อเดินทางไปทํางานในต่างประเทศ โดยกรมการจัดหางานเป็นผู้จัดส่ง (รัฐจัดส่ง) พร้อมทั้งแจกของที่ระลึกมากมาย
“ประชาชน สามารถเข้ารับบริการฟรีไม่มีค่าใช้จ่าย ตั้งแต่วันที่ 30 มีนาคม - 7 เมษายน 2567 เวลา 08.30 – 16.30 น. ไม่เว้นวันหยุดราชการ ณ อาคารศูนย์บริการจัดหางานเพื่อคนไทย ชั้น 1 กระทรวงแรงงาน ทั้งนี้ สามารถสอบถามรายละเอียดเพิ่มเติมได้ที่ สํานักงานจัดหางานกรุงเทพมหานครพื้นที่ 1 - 10 สํานักงานจัดหางานจังหวัดทุกจังหวัด หรือที่สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694” นายคารม กล่าว
รัฐบาลไทย-ข่าวทำเนียบรัฐบาล-​พวงเพ็ชร ชวนชม “ดนตรีในสวน” ทุกวันที่ 28 ตลอดปีมหามงคล เพื่อเฉลิมพระเกียรติในหลวง ร.10
วันศุกร์ที่ 29 มีนาคม 2567
29/03/2567
​พวงเพ็ชร ชวนชม “ดนตรีในสวน” ทุกวันที่ 28 ตลอดปีมหามงคล เพื่อเฉลิมพระเกียรติในหลวง ร.10
​พวงเพ็ชร ชวนชม “ดนตรีในสวน” ทุกวันที่ 28 ตลอดปีมหามงคล เพื่อเฉลิมพระเกียรติในหลวง ร.10
วันนี้ (29 มีนาคม 2567) ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานเปิดกิจกรรมดนตรีในสวนเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ณ สวนเบญจกิติ โดยมี นางสุดฤทัย เลิศเกษม อธิบดีกรมประชาสัมพันธ์ นางวันทนีย์ วัฒนะ ปลัดกรุงเทพมหานคร คณะผูับริหารกรมประชาสัมพันธ์และกรุงเทพมหานคร รวมถึงประชาชนทั่วไปร่วมติดตามดนตรีชมอย่างคับคั่ง
กิจกรรมดนตรีในสวนจัดขึ้นโดยความร่วมมือของกรมประชาสัมพันธ์และกรุงเทพมหานคร เพื่อเปิดโอกาสให้ประชาชนได้ร่วมรับบทเพลงอันไพเราะและทรงคุณค่า เช่น เพลงพระราชนิพนธ์ ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และบทเพลงทั่วไป ในบรรยากาศสวนสวยใจกลางกรุงเทพมหานคร เพื่อเฉลิมพระเกียรติพระบาทสมเด็จพระเจ้าอยู่หัวตลอดปีมหามงคล และเป็นการแสดงออกถึงความจงรักภักดีต่อสถาบันกษัตริย์ ซึ่งเป็นสถาบันหลักของชาติ
ดร.พวงเพ็ชร กล่าวว่า กิจกรรมในครั้งนี้เป็นการใช้บทเพลงเป็นสื่อกลาง สร้างความสามัคคีกลมเกลียวของคนในชาติ ช่วยส่งเสริมความรัก ความเป็นน้ําหนึ่งใจเดียวกัน ทําให้ประเทศไทยเกิดความสงบสุขภายใต้ร่มพระบารมีของพระบาทสมเด็จพระเจ้าอยู่หัว และพระบรมวงศานุวงศ์ทุกพระองค์ ขณะเดียวกันดนตรีและบทเพลง นับเป็น Soft Power ใน 11 สาขาที่รัฐบาลขับเคลื่อน เพื่อต่อยอดสู่ทรัพย์สินทางปัญญาเชิงสร้างสรรค์ ที่ช่วยเพิ่มขีดความสามารถของประเทศไทย ซึ่งกิจกรรม “ดนตรีในสวน” จะจัดทุกวันที่ 28 ของทุกเดือน ตลอดปีมหามงคลนี้
ทั้งนี้ บรรยากาศภายในงานเต็มไปด้วยความสนุกสนาน และได้รับความสนใจจากชาวต่างชาติ ประชาชนส่วนมากที่มาร่วมชมดนตรีพร้อมใจสวมใส่เสื้อสีเหลือง สีประจําวันพระราชสมภพของพระบาทสมเด็จพระเจ้าอยู่หัว ขณะที่ ดร.พวงเพ็ชร สวมผ้าบาติกสีเหลือง ของกลุ่มยาริงบาติก จ.ปัตตานี ที่ซื้อมาเมื่อครั้งลงพื้นที่ จ.ปัตตานี
รัฐบาลไทย-ข่าวทำเนียบรัฐบาล-​Bangkok named best city in Asia Pacific
วันศุกร์ที่ 29 มีนาคม 2567
29/03/2567
​Bangkok named best city in Asia Pacific
​Bangkok named best city in Asia Pacific
March 25, 2024, Government Spokesperson Chai Wacharonke disclosed that Thailand continues to be a popular destination for tourists across the world, following an announcement of the DestinAsian, a travel and lifestyle magazine focused on the Asia-Pacific region, on its 17th annual Readers’ Choice Awards (https://destinasian.com/readers-choice-awards/2024-winners/best-cities) which named Bangkok as the region’s best city, followed by Tokyo, Singapore, Kuala Lumpur, Hong Kong, Seoul, Sydney, Shanghai, Taipei, and Ho Chi Minh City.
DestinAsian’s Readers’ Choice Awards has annually given its readers the chance to cast their votes and recognize the best destinations in the Asia-Pacific region under various categories, including best cities, islands, hotels and resorts, airlines, airports, and cruise lines. Under the best island category, Thailand’s Phuket and Koh Samui ranks 3rd, and 4th respectively. Top 2 islands according to DestinAsian’s 17th annual Readers’ Choice Awards are Bali and Maldives.
Suvarnabhumi International Airport ranks 2nd under the best airport category, which is topped by Singapore Changi Airport. Hong Kong International Airport ranks 3rd.
As for the best airline category, THAI Airways International ranks 3rd behind Singapore Airlines and Emirates. The best low-cost airline goes to Air Asia, followed by Bangkok Airways.
According to the Government Spokesperson, Prime Minister and Minister of Finance Srettha Thavisin has placed great importance on the development of tourism industry through implementation of various measures, i.e., visa-free scheme, revision of related rules and regulations, and tourist safety provision, in a bid to boost their confidence. The Government also sets tourism as one of the eight areas to be promoted under Thailand Vision 2030, which includes also tourism-related industries, i.e., logistics and aviation, food, and wellness & medical. The Government Spokesperson added that the Government commits to promote Thai tourism to ensure that the country remains a popular tourist destination among the global community.
รัฐบาลไทย-ข่าวทำเนียบรัฐบาล-กรมการจัดหางาน ลงพื้นที่ไซต์ก่อสร้าง สุ่มตรวจเข้มแรงงานต่างชาติ 6 จังหวัด
วันศุกร์ที่ 29 มีนาคม 2567
29/03/2567
กรมการจัดหางาน ลงพื้นที่ไซต์ก่อสร้าง สุ่มตรวจเข้มแรงงานต่างชาติ 6 จังหวัด
อธิบดีกรมการจัดหางาน สั่งการสุ่มตรวจแรงงานต่างชาติทํางานผิดกฎหมาย รุกไซต์ก่อสร้าง - โรงงานรีไซเคิล เตือนไม่มีใบอนุญาตทํางาน มีโทษปรับ พร้อมส่งกลับประเทศโดยไม่มีข้อยกเว้น
นายสมชาย มรกตศรีวรรณ อธิบดีกรมการจัดหางาน เปิดเผยว่า ขณะนี้กรมการจัดหางานตั้งเป้าหมายกวาดล้างแรงงานต่างชาติทํางานผิดกฎหมายอย่างเข้มข้นโดยสั่งการให้กองทะเบียนจัดหางานกลางและคุ้มครองคนหางานลงพื้นที่สุ่มตรวจทั่วประเทศโดยไม่แจ้งล่วงหน้า พร้อมกับขอความร่วมมือไปยังผู้ว่าราชการจังหวัดมอบหมายสํานักงานจัดหางานจังหวัดที่ประจําอยู่ทุกจังหวัดในประเทศไทย เร่งตรวจสอบคนต่างชาติที่เข้ามาทํางานผิดกฎหมายไม่มีใบอนุญาตทํางาน โดยเฉพาะที่แย่งอาชีพคนไทย และตรวจสอบสถานประกอบการ ควบคู่กับการประชาสัมพันธ์แนวทางขออนุญาตทํางานตามกฎหมาย ล่าสุด (วันที่ 22 – 27 มี.ค. 67) เจ้าหน้าที่ได้ลงพื้นที่ตรวจสอบการทํางานของแรงงานต่างชาติและนายจ้างในพื้นที่ 6 จังหวัด ซึ่งได้รับแจ้งเบาะแส ว่ามีคนต่างด้าวลักลอบทํางานผิดกฎหมาย ประกอบด้วย จังหวัดปทุมธานี จังหวัดลําพูน จังหวัดตาก จังหวัดสุราษฎร์ธานี จังหวัดภูเก็ต และจังหวัดชุมพร โดยมุ่งเป้าไปที่ไซต์งานก่อสร้าง จากการตรวจสอบทั้งสิ้น 32 จุด พบนายจ้างคนไทยกระทําความผิด 5 ราย และแรงงานต่างชาติกระทําความผิด 39 คน จึงควบคุมตัวส่งพนักงานสอบสวนสถานีตํารวจภูธรในพื้นที่ที่เกี่ยวข้อง ดําเนินคดีในข้อหาเป็นคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิ นอกจากนี้ยังพบแรงงานสัญชาติเมียนมาทํางานในไซต์งานก่อสร้าง 261 คน ทั้งหมดมีใบอนุญาตทํางานถูกต้องตามกฎหมาย ทั้งนี้ กรมการจัดหางานจะดําเนินการตรวจสอบเข้มงวดในทุกพื้นที่ จึงขอแจ้งเตือนนายจ้าง/สถานประกอบการ ให้จ้างคนต่างชาติที่มีใบอนุญาตทํางานถูกต้องตามกฎหมายเท่านั้น
“ตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม หากคนต่างด้าวฝ่าฝืนทํางานโดยไม่มีใบอนุญาตทํางานหรือทํางานนอกเหนือสิทธิ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมทั้งไม่สามารถขอรับใบอนุญาตทํางานได้จนกว่าจะพ้นโทษมาแล้วเป็นระยะเวลา 2 ปีและข้อหาเป็นคนต่างด้าวอยู่ในราชอาณาจักรโดยไม่ได้รับอนุญาต ส่วนนายจ้าง/สถานประกอบการที่รับคนต่างด้าวทํางานโดยที่คนต่างด้าวไม่มีใบอนุญาตทํางานหรือให้คนต่างด้าวทํางานนอกเหนือจากที่มีสิทธิจะทําได้ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี” อธิบดีกรมการจัดหางาน กล่าว
ทั้งนี้ หากพบเห็นการจ้างคนต่างชาติทํางานโดยผิดกฎหมาย หรือพบคนต่างชาติลักลอบทํางานโดยผิดกฎหมาย สามารถแจ้งมาที่กองทะเบียนจัดหางานกลางและคุ้มครองคนหางาน กรมการจัดหางาน โทร. 0 2354 1729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-สำนักงานสลากฯ ร่วมลงนาม MOU ตามโครงการความร่วมมือการสนับสนุนสมาคมกีฬา จากหน่วยงานรัฐวิสาหกิจและภาคเอกชน
วันศุกร์ที่ 29 มีนาคม 2567
29/03/2567
สํานักงานสลากฯ ร่วมลงนาม MOU ตามโครงการความร่วมมือการสนับสนุนสมาคมกีฬา จากหน่วยงานรัฐวิสาหกิจและภาคเอกชน
สํานักงานสลากกินแบ่งรัฐบาลร่วมลงนามบันทึกข้อตกลงความร่วมมือการสนับสนุนสมาคมกีฬา จากหน่วยงานรัฐวิสาหกิจและภาคเอกชน เพื่อขับเคลื่อนการพัฒนาวงการกีฬาควบคู่ไปกับการผลักดันให้การกีฬาเป็น Soft Power ที่สําคัญของประเทศ
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีลงนามบันทึกข้อตกลงความร่วมมือการสนับสนุนสมาคมกีฬา จากหน่วยงานรัฐวิสาหกิจและภาคเอกชน เพื่อขับเคลื่อนการพัฒนาวงการกีฬาควบคู่ไปกับการผลักดันให้การกีฬาเป็น Soft Power ที่สําคัญของประเทศ รวมถึงขยายการสนับสนุนให้ครบถ้วนครอบคลุมทุกสมาคมกีฬาแห่งประเทศไทย เมื่อวันที่ 29 มีนาคม 2567 เวลา 10.00 น. ที่ตึกสันติไมตรี ทําเนียบรัฐบาล
การลงนามในวันนี้ ประกอบด้วยหน่วยงานผู้ให้การสนับสนุนทั้งสิ้น 38 หน่วยงาน มีสมาคมกีฬาแห่งประเทศไทยที่ได้รับการสนับสนุน จํานวน 87 สมาคม ทั้งนี้ การสนับสนุนจะดําเนินการอย่างต่อเนื่องเป็นเวลา 4 ปี เพื่อให้สมาคมกีฬาต่างๆ สามารถวางแผนการพัฒนาในระยะยาวได้อย่างเหมาะสม และก่อให้เกิดประโยซน์สูงสุดต่อการพัฒนาวงการกีฬาไทย
ในการนี้ สํานักงานสลากกินแบ่งรัฐบาล โดย พันโท หนุน ศันสนาคม ผู้อํานวยการ ได้ร่วมลงนามบันทึกข้อตกลงในการสนับสนุน 8 สมาคมกีฬา ประกอบด้วย สมาคมกีฬาเจ็ตสกีแห่งประเทศไทย สมาคมกีฬาปีนหน้าผาแห่งประเทศไทย สมาคมกีฬาเบสบอลแห่งประเทศไทย สมาคมกีฬาแบดมินตันแห่งประเทศไทย สมาคมกีฬาคนตาบอดแห่งประเทศไทย สมาคมกีฬาคนหูหนวกแห่งประเทศไทย สมาคมกีฬาคนพิการทางปัญญาแห่งประเทศไทย และสมาคมกีฬาฟิกเกอร์และสปีดสเก็ตติ้งแห่งประเทศไทย
รัฐบาลไทย-ข่าวทำเนียบรัฐบาล-กรมทางหลวงชนบทเชิญชวนประชาชน “หนีร้อน ล่องกาญ” เที่ยวน้ำตกห้วยแม่ขมิ้น บนสายทางหลวงชนบท กจ.6043 จังหวัดกาญจนบุรี
วันศุกร์ที่ 29 มีนาคม 2567
กรมทางหลวงชนบทเชิญชวนประชาชน “หนีร้อน ล่องกาญ” เที่ยวน้ําตกห้วยแม่ขมิ้น บนสายทางหลวงชนบท กจ.6043 จังหวัดกาญจนบุรี
....
จังหวัดกาญจนบุรี เป็นอีกหนึ่งจังหวัดที่มีสถานที่ท่องเที่ยวหลากหลาย ทั้งเชิงประวัติศาสตร์ ธรรมชาติ และวัฒนธรรม ประชาชนสามารถเดินทางมาท่องเที่ยวได้ทุกฤดูกาล กรมทางหลวงชนบท (ทช.) กระทรวงคมนาคม จึงได้พัฒนาถนนเข้าสู่แหล่งท่องเที่ยวในจังหวัดกาญจนบุรี ตามนโยบายรัฐบาลและกระทรวงคมนาคม เพื่อส่งเสริมและสนับสนุนอุตสาหกรรมท่องเที่ยวภายในประเทศ พร้อมสร้างรายได้ สร้างอาชีพให้ประชาชนที่อาศัยอยู่ในภูมิภาคให้มีความเป็นอยู่ที่ดีขึ้น ทช. จึงขอเชิญชวนประชาชน “หนีร้อน ล่องกาญ” เที่ยวน้ําตกห้วยแม่ขมิ้น อุทยานแห่งชาติเขื่อนศรีนครินทร์ บนสายทางหลวงชนบท กจ.6043 น้ําตกเอราวัณ - น้ําตกห้วยแม่ขมิ้น ตําบลท่ากระดาน อําเภอศรีสวัสดิ์ จังหวัดกาญจนบุรี เส้นทางดังกล่าวสามารถใช้สัญจรเข้าสู่แหล่งท่องเที่ยวในอุทยานแห่งชาติเอราวัณ และอุทยานแห่งชาติเขื่อนศรีนครินทร์ ซึ่งเป็นที่นิยมของนักท่องเที่ยว โดยเฉพาะนักท่องเที่ยวที่ต้องการเดินทางมาเที่ยวที่อุทยานแห่งชาติเขื่อนศรีนครินทร์ นอกจากจะเป็นเส้นทางที่นักท่องเที่ยวนิยมใช้เป็นเส้นทางสัญจรแล้ว ยังเป็นเส้นทางที่ใช้ขนส่งพืชผลทางการเกษตรตามฤดูกาลของจังหวัดกาญจนบุรีได้อีกด้วย
สําหรับการเดินทางเข้าสู่น้ําตกห้วยแม่ขมิ้น จากตัวเมืองกาญจนบุรีประชาชนสามารถใช้ถนน ทล.3199 ตรงไปประมาณ 46 กิโลเมตร เลี้ยวซ้ายอีกประมาณ 2 กิโลเมตร จากนั้นเลี้ยวซ้ายเข้าสู่ถนนสาย กจ.6043 ตรงไปประมาณ 41 กิโลเมตร แล้วเข้าสู่อุทยานเขื่อนศรีนครินทร์ และน้ําตกห้วยแม่ขมิ้น ทั้งนี้ ประชาชนที่สนใจสามารถสอบถามรายละเอียดเพิ่มเติมได้ที่ อุทยานแห่งชาติเขื่อนศรีนครินทร์ โทร. 0 3454 0316 และสอบถามการเดินทางได้ที่แขวงทางหลวงชนบทกาญจนบุรี โทร. 0 3460 0597
รัฐบาลไทย-ข่าวทำเนียบรัฐบาล-ผู้ว่าฯ ชลบุรี สานพลังจิตอาสา เปิดกิจกรรม "จิตอาสาพัฒนา เอามื้อสามัคคี" สร้างนักขับเคลื่อนยุทธศาสตร์ ตามโครงการอำเภอบำบัดทุกข์ บำรุงสุข แบบบูรณาการอย่างยั่งยืน
วันพฤหัสบดีที่ 28 มีนาคม 2567
28/03/2567
ผู้ว่าฯ ชลบุรี สานพลังจิตอาสา เปิดกิจกรรม "จิตอาสาพัฒนา เอามื้อสามัคคี" สร้างนักขับเคลื่อนยุทธศาสตร์ ตามโครงการอําเภอบําบัดทุกข์ บํารุงสุข แบบบูรณาการอย่างยั่งยืน
ผู้ว่าฯ ชลบุรี สานพลังจิตอาสา เปิดกิจกรรม "จิตอาสาพัฒนา เอามื้อสามัคคี" สร้างนักขับเคลื่อนยุทธศาสตร์ ตามโครงการอําเภอบําบัดทุกข์ บํารุงสุข แบบบูรณาการอย่างยั่งยืน ณ ศูนย์ศึกษาและพัฒนาชุมชนชลบุรี อําเภอเมืองชลบุรี จังหวัดชลบุรี
เมื่อเวลา 13.00 น.วันที่ 28 มีนาคม 2567 ณ ศูนย์ศึกษาและพัฒนาชุมชนชลบุรี อําเภอเมืองชลบุรี จังหวัดชลบุรี นายธวัชชัย ศรีทอง ผู้ว่าราชการจังหวัดชลบุรี ในฐานะผู้อํานวยการ ศอ.จอส.พระราชทานจังหวัดชลบุรี เป็นประธานในพิธีเปิดกิจกรรม "จิตอาสาพัฒนา เอามื้อสามัคคี" ภายใต้โครงการอําเภอบําบัดทุกข์ บํารุงสุข แบบบูรณาการอย่างยั่งยืน รุ่นที่ 1 ประจําปีงบประมาณ พ.ศ.2567
สําหรับการจัดกิจกรรมในวันนี้ เป็นการดําเนินกิจกรรมของจิตอาสาพระราชทาน อาทิ ปลูกต้นไม้ บริเวณศูนย์ศึกษาและพัฒนาชุมชนชลบุรี เพื่อถวายเป็นพระราชกุศล และน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสํานึกในพระมหากรุณาธิคุณ พระบาทสมเด็จพระวชิรเกล้าเจ้าอยู่หัว เพื่อสืบสานพระราชปณิธาน โดยการน้อมนําแนวพระราชดําริ มาปฏิบัติให้เกิดผลอย่างเป็นรูปธรรม และร่วมมือร่วมใจกันทําความดี เพื่อประโยชน์ส่วนรวม โดยไม่หวังผลตอบแทน ด้วยความจงรักภักดีต่อชาติบ้านเมือง และจะสร้างสรรค์คุณประโยชน์แก่ประเทศชาติและประชาชน เพื่อสนองพระมหากรุณาธิคุณ อันหาที่สุดมิได้
โดยโครงการอําเภอบําบัดทุกข์ บํารุงสุข แบบบูรณาการอย่างยั่งยืน(รุ่นที่ 1) ประจําปีงบประมาณ พ.ศ.2567 จัดขึ้นในระหว่างวันที่ 25-29 มีนาคม 2567 มีกลุ่มเป้าหมาย อาทิ ข้าราชการ ผู้นําท้องที่และท้องถิ่น ผู้นําศาสนา ผู้นําเอกชนและประชาชน เข้าร่วมรวม 80 คน จาก 4 จังหวัด (จังหวัดจันทบุรี ฉะเชิงเทรา ชลบุรี และตราด) ซึ่งมีวัตถุประสงค์เพื่อสร้างนักขับเคลื่อนยุทธศาสตร์ นําการเปลี่ยนแปลงที่เน้นการบูรณาการในระดับพื้นที่ ไปสู่การปฏิบัติให้เกิดผลสัมฤทธิ์ อย่างเป็นรูปธรรม และจัดให้มีกิจกรรม "จิตอาสาพัฒนา เอามื้อสามัคคี" ขึ้น เพื่อสร้างจิตสํานึกของข้าราชการและประชาชนในพื้นที่ให้เกิดความรักสามัคคีร่วมกันปกป้องสถาบันสําคัญของชาติ มีความรู้ความเข้าใจเกี่ยวกับหลักการทรงงานและการพัฒนาประเทศตามหลักปรัชญาของเศรษฐกิจพอเพียง ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สามารถนํามาปรับใช้ในการปฏิบัติราชการเพื่อ "บําบัดทุกข์ บํารุงสุข" ให้แก่พี่น้องประชาชนในพื้นที่ต่อไป
รัฐบาลไทย-ข่าวทำเนียบรัฐบาล-“รองนายกฯสมศักดิ์” ปิ๊งไอเดีย ขอให้หน่วยปราบทุจริต ทบทวนการประมูลงานใหม่ แนะ ให้แข่งกันด้วยเวลาสร้าง ไม่ต้องแข่งด้วยเงิน ป้องกันเรียกรับสินบน หวังช่วยเพิ่มคะแนน CPI ให้ดีขึ้น
วันศุกร์ที่ 29 มีนาคม 2567
29/03/2567
“รองนายกฯสมศักดิ์” ปิ๊งไอเดีย ขอให้หน่วยปราบทุจริต ทบทวนการประมูลงานใหม่ แนะ ให้แข่งกันด้วยเวลาสร้าง ไม่ต้องแข่งด้วยเงิน ป้องกันเรียกรับสินบน หวังช่วยเพิ่มคะแนน CPI ให้ดีขึ้น
“รองนายกฯสมศักดิ์” ปิ๊งไอเดีย ขอให้หน่วยปราบทุจริต ทบทวนการประมูลงานใหม่ แนะ ให้แข่งกันด้วยเวลาสร้าง ไม่ต้องแข่งด้วยเงิน ป้องกันเรียกรับสินบน หวังช่วยเพิ่มคะแนน CPI ให้ดีขึ้น ชี้ การแก้ปัญหาต้องคิดนอกกรอบ เพราะกรอบที่มีคือกับดัก
วันที่ 29 มีนาคม 2567 นายสมศักดิ์ เทพสุทิน รองนายกรัฐมนตรี เป็นประธานการประชุมหารือเกี่ยวกับมาตรการในการแก้ไขปัญหาการทุจริตแบบบูรณาการ ประจําปีงบประมาณ 2568 โดยมี นายนิวัติไชย เกษมมงคล เลขาธิการคณะกรรมการ ป.ป.ช. นายเอกชัย เกษมสุขธวัช รองเลขาธิการคณะกรรมการ ป.ป.ท. และผู้แทนกระทรวงต่างๆ เข้าร่วมประชุม ที่สํานักงานปลัดสํานักนายกรัฐมนตรี ทําเนียบรัฐบาล
โดยนายสมศักดิ์ กล่าวว่า ในฐานะรองนายกรัฐมนตรี ที่ได้รับมอบหมายให้กํากับดูแลสํานักงานคณะกรรมการป้องกันและปรามปรามการทุจริตในภาครัฐ หรือ ป.ป.ท. จึงขอเน้นย้ําว่า รัฐบาลให้ความสําคัญกับการป้องกันและแก้ไขปัญหาการทุจริต โดยเฉพาะการยกระดับดัชนีรับรู้การทุจริต CPI (Corruption Perceptions Index) ซึ่งประเมินโดย องค์กรเพื่อความโปร่งใสนานาชาติ (Transparency International - TI) เช่น เวิล์ด จัสติส โปรเจค และ เวิล์ด อีโคโนมิก ฟอรั่ม โดยประเทศไทย ในปี 2566 ได้คะแนนรวมลดลงจาก ปี 65 จํานวน 1 คะแนน จาก 36 คะแนน เป็น 35 คะแนน และมีอันดับลดลงจาก อันดับที่ 101 ในปี 2565 เป็น 108 ในปี 2566 จาก 180 ประเทศ ทําให้การประชุมวันนี้ จึงมีวัตถุประสงค์เพื่อหารือเกี่ยวกับมาตรการในการแก้ไขปัญหาการทุจริตแบบบูรณาการ ประจําปีงบประมาณ 2568
“มาตรการฯฉบับนี้ คือ กรอบการดําเนินงานของหน่วยงาน ที่มีสาระสําคัญคือ การให้ความสําคัญกับการผลักดันการแก้ไขปัญหาทุจริตเรื่องสินบนอย่างจริงจัง พร้อมการพัฒนาคนและระบบความร่วมมือเพื่อต่อต้านการทุจริต ได้แก่ สอนเด็กเยาวชนเรื่องการต่อต้านการทุจริต พัฒนาเครือข่ายเฝ้าระวังแจ้งเบาะแส เครื่องมือการประเมินคุณธรรมและความโปร่งใสในภาครัฐ เน้นการออกมาตรการและข้อเสนอแนะเพื่อป้องกันการทุจริต เน้นการดําเนินคดีอย่างรวดเร็ว โปร่งใส และเป็นธรรม โดยการแก้ไขปัญหาการทุจริตและการยกระดับค่าคะแนน CPI ไม่สามารถดําเนินการให้สําเร็จได้ด้วยหน่วยงานใดหน่วยงานหนึ่ง จึงจําเป็นต้องบูรณาการร่วมกัน และที่สําคัญเพื่อให้การขับเคลื่อนเป็นไปอย่างมีเอกภาพ จึงได้เชิญหน่วยงานที่เกี่ยวข้องมาร่วมกันหารือและพูดคุยหาข้อสรุปร่วมกันในวันนี้” รองนายกรัฐมนตรี กล่าว
นายสมศักดิ์ กล่าวอีกว่า ที่ประชุมได้อธิบายคะแนน CPI โดยมาจากการสํารวจข้อมูล 9 แหล่งข้อมูล ซึ่งที่ประเทศไทย มีคะแนนต่ํา คือ ประเด็นเรียกรับสินบน และเจ้าหน้าที่ใช้อํานาจหน้าที่ไม่ถูกต้อง ตนจึงเสนอให้มีการทบทวนวิธีการประมูลแบบใหม่ โดยไม่ต้องต่อสู้ด้วยราคา จะได้ไม่ต้องมีการเรียกรับสินบน แต่ให้ต่อสู้กันด้วยระยะเวลา หากใครทําได้น้อยกว่า ก็ให้ชนะการประมูลงาน ซึ่งตนมองว่า หากปรับเปลี่ยนวิธีประมูลใหม่ ไม่มีการใช้เงิน ก็มั่นใจว่า คะแนน CPI จะดีขึ้นอย่างแน่นอน จึงขอให้หน่วยงานที่เกี่ยวข้อง นําข้อเสนอของตนไปทบทวน พร้อมแนะนําขอให้คิดนอกกรอบ เพราะกรอบที่มี ต้องยอมรับว่า ส่วนหนึ่งคือกับดักด้วย
รัฐบาลไทย-ข่าวทำเนียบรัฐบาล-​โฆษกฯ เผยรัฐบาลบูรณาการความร่วมมือระหว่างภาครัฐ และเอกชน ส่งเสริมการเข้าถึงแหล่งเงินทุนให้กับ SME ไทย ผ่านการจัดงานมหกรรมทรัพย์หลักประกันทางธุรกิจ
วันศุกร์ที่ 29 มีนาคม 2567
29/03/2567
​โฆษกฯ เผยรัฐบาลบูรณาการความร่วมมือระหว่างภาครัฐ และเอกชน ส่งเสริมการเข้าถึงแหล่งเงินทุนให้กับ SME ไทย ผ่านการจัดงานมหกรรมทรัพย์หลักประกันทางธุรกิจ
​โฆษกฯ เผยรัฐบาลบูรณาการความร่วมมือระหว่างภาครัฐ และเอกชน ส่งเสริมการเข้าถึงแหล่งเงินทุนให้กับ SME ไทย ผ่านการจัดงานมหกรรมทรัพย์หลักประกันทางธุรกิจ
วันนี้ (29 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญในการร่วมกันบูรณาการความร่วมมือระหว่างหน่วยงานภาครัฐ และเอกชน เพื่อสร้างความเข้มแข็งให้ผู้ประกอบการ SME ไทย และส่งเสริมโอกาสให้ผู้ประกอบการ SME เข้าถึงแหล่งเงินทุนได้ง่ายขึ้น โดยได้จัดงานมหกรรมทรัพย์หลักประกันทางธุรกิจ เมื่อระหว่างวันที่ 27-28 มีนาคม 2567 ณ กระทรวงพาณิชย์
โฆษกประจําสํานักนายกรัฐมนตรีกล่าวว่า รัฐบาลโดยกระทรวงพาณิชย์มองเห็นถึงความสําคัญของ เงินทุน ซึ่งเป็นปัจจัยสําคัญในการสร้างความเข้มแข็งให้ผู้ประกอบการ SME จึงได้เชิญสถาบันการเงิน และหน่วยงานพันธมิตรร่วมออกบูธวิชาการในงานมหกรรมทรัพย์หลักประกันทางธุรกิจครั้งนี้ เพื่อให้ความรู้เกี่ยวกับทรัพย์หลักประกัน รวมถึงให้คําปรึกษา แนะนํา และปล่อยสินเชื่ออัตราดอกเบี้ยพิเศษ รวมถึงเปิดโอกาสให้เครือข่ายธุรกิจผู้ประกอบการ SME เข้าร่วมแสดงและจําหน่ายสินค้าภายในงาน เพื่อขยายฐานลูกค้าและตลาดครอบคลุมกลุ่มเป้าหมายมากขึ้น
ทั้งนี้ กระทรวงพาณิชย์ยังสนับสนุนให้ผู้ประกอบการ SME ใช้ประโยชน์จาก พ.ร.บ.หลักประกันทางธุรกิจ พ.ศ. 2558 ซึ่งให้ผู้ประกอบธุรกิจสามารถนําทรัพย์สินที่มีมูลค่าทางเศรษฐกิจ หรือทรัพย์สินที่ใช้ประกอบธุรกิจอยู่แล้ว มาเป็นหลักทรัพย์ค้ําประกันการชําระหนี้ได้ โดยทรัพย์หลักประกันทางธุรกิจที่นํามาประเมินได้ อาทิ เครื่องจักรอุตสาหกรรม รถยนต์ ไม้ยืนต้น โดยไม่ต้องส่งมอบกรรมสิทธิ์ สิทธิเรียกร้องจากสัญญาเช่า สิทธิในเครื่องหมายทรัพย์สินทางปัญญา เป็นต้น โดยสถาบันการเงินที่มาในงานคิดอัตราดอกเบี้ยพิเศษ
โฆษกประจําสํานักนายกรัฐมนตรีกล่าวเพิ่มเติมว่า ในงานมหกรรมทรัพย์หลักประกันทางธุรกิจ ครั้งนี้ กระทรวงพาณิชย์ยังได้ลงนามบันทึกข้อตกลงความร่วมมือ (MOU) 5 หน่วยงาน ระหว่าง กรมพัฒนาธุรกิจการค้า กรมทรัพย์สินทางปัญญา กรมเจ้าท่า กรมโรงงานอุตสาหกรรม และกรมการขนส่งทางบก เพื่ออํานวยความสะดวกให้แก่ประชาชนในการทําธุรกรรมเกี่ยวกับทรัพย์มีทะเบียน สามารถตรวจสอบข้อมูลการติดหลักประกันได้จากกรมพัฒนาธุรกิจการค้า และหน่วยงานที่ร่วมลงนาม MOU ได้อย่างรวดเร็ว และมีประสิทธิภาพ
“รัฐบาลให้ความสําคัญกับธุรกิจ SME ไทย เพราะเป็นส่วนสําคัญในการขับเคลื่อนเศรษฐกิจของประเทศ โดยมีนโยบายส่งเสริมการลดรายจ่าย เพิ่มรายได้ ขยายโอกาส เน้นสร้างความเข้มแข็งให้ผู้ประกอบการ SME รวมถึงมีเป้าหมายผลักดันการเพิ่มสัดส่วน GDP SME ของไทยจาก 35.2% เป็น 40% ภายในปี 2570 การบูรณาการความร่วมมือระหว่างหน่วยงานภาครัฐและเอกชน เพื่อส่งเสริมการเข้าถึงแหล่งเงินทุนให้กับ SME จะช่วยให้ SME ไทย มีความแข็งแกร่งภายใต้สถานการณ์ความเสี่ยงต่าง ๆ และความท้าทายรอบด้านได้” นายชัย กล่าว
รัฐบาลไทย-ข่าวทำเนียบรัฐบาล-"ศุภมาส" รัฐมนตรี อว. มอบวุฒิบัตรให้กับผู้เข้ารับการอบรมหลักสูตรส่งเสริมคุณภาพกรรมการสถาบันอุดมศึกษาและผู้บริหารระดับสูง รุ่นที่ 1 ประจำปีงบประมาณ 2567
วันศุกร์ที่ 29 มีนาคม 2567
"ศุภมาส" รัฐมนตรี อว. มอบวุฒิบัตรให้กับผู้เข้ารับการอบรมหลักสูตรส่งเสริมคุณภาพกรรมการสถาบันอุดมศึกษาและผู้บริหารระดับสูง รุ่นที่ 1 ประจําปีงบประมาณ 2567
"ศุภมาส" รัฐมนตรี อว. มอบวุฒิบัตรให้กับผู้เข้ารับการอบรมหลักสูตรส่งเสริมคุณภาพกรรมการสถาบันอุดมศึกษาและผู้บริหารระดับสูง รุ่นที่ 1 ประจําปีงบประมาณ 2567 ส่งเสริมการนําหลักธรรมาภิบาลมาใช้ในการบริหารจัดการในสถาบันอุดมศึกษา
เมื่อวันที่ 27 มี.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานพิธีมอบวุฒิบัตรให้กับผู้เข้ารับการอบรมหลักสูตรส่งเสริมคุณภาพกรรมการสถาบันอุดมศึกษาและผู้บริหารระดับสูง รุ่นที่ 1 ประจําปีงบประมาณ 2567 โดยมี ศ.ดร.ศุภชัย ปทุมนากุล รองปลัดกระทรวง อว. และนายพันธุ์เพิ่มศักดิ์ อารุณี ผอ.กองขับเคลื่อนและพัฒนาการอุดมศึกษา วิทยาศาสตร์ วิจัยและนวัตกรรม สํานักงานปลัด อว. เข้าร่วม ณ โรงแรมพูลแมน คิง เพาเวอร์ กรุงเทพ (รางน้ํา)
น.ส.ศุภมาส อิศรภักดี กล่าวว่า นายกสภา อุปนายกสภา กรรมการสภา อธิการบดี และผู้บริหารระดับสูงในสถาบันอุดมศึกษา เป็นผู้ที่มีบทบาทสําคัญในการกําหนดนโยบายและสร้างกลไกการขับเคลื่อนนโยบายไปสู่การบริหารจัดการ และกํากับดูแลการบริหารจัดการของผู้บริหารทุกระดับ รวมทั้งการปฏิบัติงานของบุคลากรภายในสถาบันอุดมศึกษา ให้มีความเรียบร้อยถูกต้องเป็นไปตามกฎหมาย ระเบียบ ข้อบังคับของสถาบันอุดมศึกษาและเป็นไปตามหลักธรรมาภิบาล ดิฉันหวังเป็นอย่างยิ่งว่าผู้เข้ารับการอบรมจะนําประสบการณ์ ความรู้และข้อคิดเห็นที่ได้จากวิทยากร รวมถึงการนําหลักธรรมาภิบาลมาใช้ในการบริหารจัดการในสถาบันอุดมศึกษา เพื่อให้สถาบันอุดมศึกษามีการบริหารจัดการตามแนวปฏิบัติที่ดี โดยมีนายกสภา อุปนายกสภา กรรมการสภา อธิการบดีและผู้บริหารระดับสูงในสถาบันอุดมศึกษา เป็นผู้ที่มีคุณธรรมและจริยธรรม เป็นแบบอย่างที่ดีในการปฏิบัติหน้าที่และการครองตน เป็นที่ยอมรับให้แก่บุคลากร นิสิต นักศึกษาและสาธารณะ ซึ่งจะเป็นการเสริมสร้างธรรมาภิบาลแบบมีส่วนร่วมในสถาบันอุดมศึกษา
ด้าน นายพันธุ์เพิ่มศักดิ์ กล่าวว่า สํานักงานปลัดกระทรวง อว. ได้ดําเนินการจัดฝึกอบรมหลักสูตรส่งเสริมคุณภาพกรรมการสภาสถาบันอุดมศึกษาและผู้บริหารระดับสูง รุ่นที่ 1 ประจําปีงบประมาณ 2567 ในระหว่างวันที่ 5 – 27 มีนาคม 2567 เป็นการอบรมภาคบรรยาย จํานวน 8 วัน แบ่งเป็น 4 ช่วง ช่วงละ 2 วัน ณ โรงแรมเดอะ เบอเคลีย์ ประตูน้ํา กรุงเทพฯ และการศึกษาดูงานในต่างประเทศ จํานวน 6 วัน ระหว่างวันที่ 26 - 31 พฤษภาคม 2567 ณ สหราชอาณาจักร ซึ่งในการอบรมครั้งนี้ มีผู้เข้ารับการอบรม จํานวน 26 คน ประกอบด้วย กรรมการสภาสถาบันอุดมศึกษา อธิการบดีและผู้บริหารจากสถาบันอุดมศึกษาของรัฐ ในสังกัดและในกํากับ สถาบันอุดมศึกษาเอกชน รวมทั้งผู้บริหารจากหน่วยงานภายในกระทรวงการอุดมศึกษาฯ ได้แก่ กองกฎหมายและโครงการมหาวิทยาลัยไซเบอร์ไทย โดยผู้เข้ารับการอบรมได้มีการแลกเปลี่ยน เรียนรู้ประสบการณ์ร่วมกันจากกรณีศึกษาต่าง ๆ เพื่อจะได้นําไปบูรณาการและประยุกต์ใช้องค์ความรู้ที่ได้รับจากอบรมให้เหมาะสมกับบริบทของสถาบันอุดมศึกษาต้นสังกัด
รัฐบาลไทย-ข่าวทำเนียบรัฐบาล-​“ดร. นลินี ทวีสิน” หารือ ทูตสวีเดน ปลื้มความสัมพันธ์ใกล้ชิดทุกมิติ ชวนลงทุนในไทยเพิ่มเติม โดยเฉพาะการลงทุนสีเขียว
วันเสาร์ที่ 16 มีนาคม 2567
16/03/2567
​“ดร. นลินี ทวีสิน” หารือ ทูตสวีเดน ปลื้มความสัมพันธ์ใกล้ชิดทุกมิติ ชวนลงทุนในไทยเพิ่มเติม โดยเฉพาะการลงทุนสีเขียว
​“ดร. นลินี ทวีสิน” หารือ ทูตสวีเดน ปลื้มความสัมพันธ์ใกล้ชิดทุกมิติ ชวนลงทุนในไทยเพิ่มเติม โดยเฉพาะการลงทุนสีเขียว
วันนี้ (16 มี.ค. 67) ดร. นลินี ทวีสิน หารือทูตสวีเดน ชี้ความสัมพันธ์ใกล้ชิดทุกมิติ ทั้งในด้านการค้า การลงทุน ความสัมพันธ์ระหว่างประชาชน ชักชวนรับการลงทุนเพิ่มเติม โดยเฉพาะการลงทุนสีเขียวและเทคโนโลยีสีเขียว ปลื้มสวีเดนสนับสนุนการเจรจา THAI – EU FTA
ดร.นลินี ทวีสิน ผู้แทนการค้าไทย เปิดเผยหลังจากการหารือร่วมกับนางอันนา ฮัมมาร์เกรน เอกอัครราชทูตราชอาณาจักรสวีเดนประจําประเทศไทย และผู้บริหารระดับสูงของบริษัทจากสวีเดน เช่น SAAB และ Midsummer ว่า ไทยและสวีเดนมีความสัมพันธ์ทางการทูตยาวนานถึง 156 ปี และมีความสัมพันธ์ที่ใกลิชิดในทุกมิติ ไม่ว่าจะเป็นในด้านการค้า ที่สวีเดนเป็นคู่ค้าอันดับ 1 ของไทยในกลุ่มประเทศนอร์ดิก โดยมีมูลค่าการค้ารวมในปี 2566 อยู่ที่ราว 1,300 ล้านดอลลาร์สหรัฐ หรือในด้านการลงทุน ซึ่งมีบริษัทสวีเดนที่มาลงทุนในไทยกว่า 70 บริษัท อาทิ Volvo, Electrolux, IKEA และ Ericsson โดยส่วนมากอยู่ในพื้นที่ EEC รวมถึงมิติด้านความสัมพันธ์ระหว่างประชาชน ที่ในปีที่ผ่านมามีชาวสวีเดนเดินทางมาไทยกว่า 1.7 แสนคน ในขณะที่มีคนไทยอาศัยอยู่ในสวีเดนราว 8 หมื่นคน รวมถึงสวีเดนยังได้แสดงความพร้อมในการสนับสนับสนุนการเจรจา FTA THAI-EU ให้บรรลุผลการเจรจาภายในปี 2025
ผู้แทนการค้าไทย เพิ่มเติมว่า ตนได้ใช้โอกาสนี้ในการเชิญชวนนักลงทุนสวีเดนมาลงทุนเพิ่มเติมในสาขาที่สวีเดนมีศักยภาพสูง โดยเฉพาะการลงทุนสีเขียว หรือ Green Investment และเทคโนโลยีสีเขียว (Green Technology) ซึ่งจะเป็นส่วนสําคัญในการสนับสนุนการมุ่งสู่การปล่อยก๊าซเรือนกระจกเป็นศูนย์ (Net-zero) ของไทย โดยตนได้เน้นย้ําความพร้อมในการเปิดกว้างรับการลงทุน ไม่ว่าจะเป็นในด้านโครงสร้างพื้นฐานและนโยบายที่สนับสนุนการลงทุนสีเขียวของไทย ตนยังได้หารือแนวทางการยกระดับฝีมือแรงงาน โดยเฉพาะการยกระดับอาชีวศึกษาเพื่อให้พร้อมรับกับการลงทุนสมัยใหม่ในอุตสาหกรรมที่ต้องการทักษะแรงงานระดับสูง โดยทางฝ่ายสวีเดน แจ้งว่าพร้อมเข้ามาสนับสนุนในเรื่องนี้ เนื่องจากทางการดําเนินงานของบริษัทชั้นนําของสวีเดนนั้นจะเน้นไปที่การทําธุรกิจในระยะยาว จะไม่ใช่เฉพาะการขายสินค้า แต่จะมีการถ่ายทอดเทคโนโลยีและการฝึกอบรมแก่ผู้ใช้ด้วย
รัฐบาลไทย-ข่าวทำเนียบรัฐบาล-ดร.จอมขวัญ ผู้ช่วยรัฐมนตรีเกษตร ลงพื้นที่คลองมหาชัย ติดตามเรื่องกำแพงป้องกันตลิ่งฯชำรุด
วันเสาร์ที่ 16 มีนาคม 2567
ดร.จอมขวัญ ผู้ช่วยรัฐมนตรีเกษตร ลงพื้นที่คลองมหาชัย ติดตามเรื่องกําแพงป้องกันตลิ่งฯชํารุด
ดร.จอมขวัญ ผู้ช่วยรัฐมนตรีเกษตร ลงพื้นที่คลองมหาชัย ติดตามเรื่องกําแพงป้องกันตลิ่งฯชํารุด
เมื่อวันที่ 15 มี.ค. 2567 ดร.จอมขวัญ กลับบ้านเกาะ ผู้ช่วยรัฐมนตรีว่าการกระทรวงเกษตรและสหกรณ์ พร้อมด้วยนายยุทธเขตต์ ยินดีทรัพย์ ผู้อํานวยการสํานักงานก่อสร้างชลประทานขนาดใหญ่ที่ 11 สํานักพัฒนาแหล่งน้ําขนาดใหญ่ และนายสากล ชลคีรี ผู้อํานวยการโครงการชลประทานสมุทรสาคร ลงพื้นที่คลองมหาชัย ร่วมกับผู้บริหารเทศบาลนครสมุทรสาคร เพื่อหาแนวทางการปรับปรุงซ่อมแซมกําแพงป้องกันตลิ่งคลองมหาชัย ณ คลองมหาชัย บริเวณศาลเจ้าปุนเถ้ากง อ.เมืองสมุทรสาคร จ.สมุทรสาคร
ทั้งนี้ กระทรวงเกษตรฯ โดยกรมชลประทาน ได้นําเสนอแผนงานเรื่องคลอง 4 สาย และสร้างประตูน้ํา 9 แห่งที่สํารวจออกแบบไว้แล้วเพื่อแก้ปัญหาน้ําทะเลหนุน อีกทั้งจะเข้าสํารวจโครงการใหม่เพิ่มเติมตามข้อสั่งการจากการลงพื้นที่สมุทรสาครของร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ รวมทั้งโครงการก่อสร้างปรับปรุงกําแพงป้องกันตลิ่งฯ ตั้งแต่บริเวณท้ายประตูระบายน้ําแก้มลิง จนถึงแม่น้ําท่าจีน โดยจะเข้าสํารวจพื้นที่ร่วมกับเทศบาลนครสมุทรสาคร ในวันที่ 28 มีนาคมนี้
อย่างไรก็ตาม ได้ชี้แจงต่อเทศบาลนครนครสมุทรสาคร เกี่ยวกับปัญหาน้ําท่วมริมคลองมหาชัย เนื่องจากบริเวณแนวกําแพงป้องกันตลิ่งฯ ชํารุด มีน้ําไหลซึมผ่านในช่วงเวลาน้ําขึ้นเป็นช่วง ๆ ตามแนวกําแพงป้องกันตลิ่ง หรือบานประตูน้ํา Flap Value ในจุดที่จะต้องมีการซ่อมแซมเป็นการเร่งด่วนนั้น เทศบาลนครสมุทรสาคร สามารถขออนุญาตดําเนินการได้ เพื่อแก้ไขปัญหาน้ําหนุนสูงและรั่วซึมกําแพงป้องกันตลิ่ง เอ่อท่วมชุมชนบริเวณริมคลองมหาชัยต่อไป
รัฐบาลไทย-ข่าวทำเนียบรัฐบาล-“เกณิกา”เผย รัฐบาลมุ่งนำพาชาวนาไทย หลุดพ้นกับดักความยากจน รุกยกระดับพัฒนาผลิตภัณฑ์แปรรูปจากข้าว พร้อมดันศักยภาพข้าวไทย เสริมแกร่งทุกมิติ
วันเสาร์ที่ 16 มีนาคม 2567
16/03/2567
“เกณิกา”เผย รัฐบาลมุ่งนําพาชาวนาไทย หลุดพ้นกับดักความยากจน รุกยกระดับพัฒนาผลิตภัณฑ์แปรรูปจากข้าว พร้อมดันศักยภาพข้าวไทย เสริมแกร่งทุกมิติ
“เกณิกา”เผย รัฐบาลมุ่งนําพาชาวนาไทย หลุดพ้นกับดักความยากจน รุกยกระดับพัฒนาผลิตภัณฑ์แปรรูปจากข้าว พร้อมดันศักยภาพข้าวไทย เสริมแกร่งทุกมิติ
วันนี้ (16 มี.ค. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า กระทรวงเกษตรและสหกรณ์ ภายใต้การบริหารของรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้ตระหนักและเข้าใจปัญหาของชาวนาไทยที่ต้องเผชิญ เช่น ราคาข้าวตกต่ํา การส่งออกข้าวไทยลดลง ต้นทุนการผลิตข้าวที่สูงขึ้น หรือภัยธรรมชาติต่าง ๆ รัฐบาลจึงมุ่งมั่นในการหามาตรการแก้ปัญหาความเดือดร้อน เพื่อสร้างโอกาสให้ชาวนาในฤดูกาลผลิตที่กําลังจะมาถึง ทั้งนาปรัง และนาปี โดยการจัดหาเมล็ดพันธุ์ข้าวและสนับสนุนให้มีการจัดซื้อเมล็ดพันธุ์ข้าว เพื่อช่วยเหลือชาวนาผู้ประสบภัยดังกล่าว เป็นจํานวนเงินกว่า 1,700 ล้านบาท ซึ่งขณะนี้อยู่ระหว่างการดําเนินการจัดซื้อ
น.ส.เกณิกา กล่าวต่อว่า โจทย์ที่ท้าทายของรัฐบาล คือจะทําอย่างไรให้เกษตรกรชาวนาไทยหลุดพ้นจากกับดักความยากจน เพื่อนําพาให้มีชีวิตความเป็นอยู่ที่ดีขึ้น ดังนั้นจึงเป็นหน้าที่ที่สําคัญของกระทรวงเกษตรและสหกรณ์ที่ต้องทําให้ได้เพื่ออนาคตของชาวนาไทย ซึ่งขณะนี้กรมการข้าวได้เร่งส่งเสริมการเพิ่มมูลค่าข้าว โดยพัฒนาและต่อยอดผลิตภัณฑ์แปรรูปจากข้าว และของเหลือจากการผลิตข้าว เพื่อเพิ่มมูลค่า ขณะเดียวกัน ยังต้องเพิ่มประสิทธิภาพการผลิตเมล็ดพันธุ์ข้าว เช่นการนํานวัตกรรมและเทคโนโลยีเข้ามาเสริม เพราะหากเกษตรกรใช้พันธุ์ข้าวที่มีคุณภาพ และมีความเหมาะสมกับสภาพแวดล้อมในแต่ละพื้นที่ จะส่งผลให้ได้ผลผลิตต่อไร่มากขึ้น และช่วยควบคุมต้นทุนการผลิตข้าวได้
“รัฐบาลมีนโยบายของรัฐบาลเพื่อยกระดับชีวิตความเป็นอยู่ของพี่น้องชาวนา กรมการข้าวจึงมีบทบาทสําคัญในการเป็นรากฐานสําคัญเพื่อส่งเสริมและพัฒนาการผลิตข้าว เปิดโอกาสให้ชาวนาผู้ปลูกข้าวในชุมชนมีส่วนร่วมในการบริหารจัดการเกี่ยวกับการพัฒนาข้าวด้วยตนเอง โดยมีกรมการข้าวเป็นพี่เลี้ยง ในโครงการพัฒนาเกษตรกรปราดเปรื่อง Smart Farmer เน้นพัฒนาชาวนาอย่างรอบด้านให้ชาวนาไทยพึ่งพาตนเอง และเป็นแบบอย่างแก่ชาวนารายอื่น เพื่อการพัฒนาภาคการเกษตรให้ก้าวหน้าอย่างยั่งยืน”น.ส.เกณิกา กล่าว
น.ส.เกณิกา กล่าวต่อว่า โครงการ Young Smart Farmer ได้เปิดโอกาสให้คนรุ่นใหม่ที่ประกอบอาชีพเกษตร สามารถบริหารจัดการการเกษตร ด้วยนวัตกรรมและเทคโนโลยีที่ทันสมัย และโครงการส่งเสริมการเปลี่ยนเมล็ดพันธุ์ข้าวปี 2566 ที่มุ่งเน้นให้ชาวนาเปลี่ยนมาใช้เมล็ดพันธุ์ดีในการเพาะปลูก เพื่อยกระดับประสิทธิภาพการผลิตข้าวให้มีคุณภาพ และได้ปริมาณที่มากขึ้น
รัฐบาลไทย-ข่าวทำเนียบรัฐบาล-โฆษกรัฐบาลเผย จุดความร้อนสะสมปี 2567 น้อยลงกว่าปี 2566 ถึง 3 เท่า แต่นายกฯ ยังคงเร่งดำเนินการทุกยุทธวิธี
วันเสาร์ที่ 16 มีนาคม 2567
16/03/2567
โฆษกรัฐบาลเผย จุดความร้อนสะสมปี 2567 น้อยลงกว่าปี 2566 ถึง 3 เท่า แต่นายกฯ ยังคงเร่งดําเนินการทุกยุทธวิธี
เพื่อลดฝุ่น PM 2.5 ลงมาให้ได้มากที่สุด และจะยังไม่วางใจจนกว่าจะสามารถทําทุกอย่างให้ดีขึ้นเพื่อประชาชน
นายชัย วัชรงค์ โฆษกประจําสํานักนายกรัฐมนตรีเปิดเผยว่า ต่อสถานการณ์ฝุ่น PM2.5 ทางภาคเหนือ นายเศรษฐา
ทวีสิน นายกรัฐมนตรีและรัฐมนตรีว่าการกระทรวงการคลังกระตือรือล้นลงไปติดตามงานที่เชียงใหม่หลายครั้งอย่าง
ต่อเนื่อง ตั้งแต่ก่อนสิ้นปี 2566 และยืนยันว่าจะต้องบริการจัดการแก้ปัญหาเรื่องคุณภาพอากาศให้ดีที่สุด
อย่างไรก็ดี ในช่วงนี้ที่ไฟป่าและจํานวน hotspot กําลังไต่ขึ้นสู่จุดสูงสุดของทุกปี แต่เมื่อเปรียบเทียบจุดความร้อนสะสม 17 จังหวัดภาคเหนือในพื้นที่ป่าอนุรักษ์ จากดาวเทียมระบบ VIIRS ระหว่างปี 2566 และ 2567 นั้น พบว่าจุดความร้อนสะสมในช่วงเวลาเดียวกัน (1 ตุลาคม ถึง 16 มีนาคม) ของปี 2567 น้อยกว่าปี 2566 ถึง 21.75% หรือคิดเป็นเพียง 32.82% (1 ใน 3) ของตลอดปี 2566 เท่านั้น โดยโฆษกรัฐบาลเชื่อว่าพี่น้องชาวเชียงใหม่ย่อมสัมผัสได้จากประสบการณ์ตรงในพื้นที่
ถึงกระนั้น สถานการณ์ฝุ่นPM 2.5 ยังอยู่ในความกังวลใจของนายกรัฐมนตรี ท่านนายกจึงได้ลงพื้นที่จังหวัดเชียงใหม่อีกครั้งเพื่อดูแลควบคุมสถานการณ์ให้บรรเทาลง เพื่อพี่น้องประชาชนอย่างต่อเนื่อง โดยรัฐบาลดําเนินการในทุกยุทธศาสตร์ทั้งในภาคประชาชน ประชาสังคม และผ่านหน่วยงานของรัฐ เพื่อสุขภาพในการดํารงชีวิตของประชาชน
“นายกรัฐมนตรีดําเนินทุกวิธีให้สถานการณ์ดีขึ้น แม้ว่า สถานการณ์จะดีขึ้นกว่าปีที่แล้วแต่จะไม่วางใจ ยังคงมุ่งมั่นทํางานใช้ทุกยุทธวิธี เพื่อสุขภาพที่ดีในการดําเนินชีวิตของประชาชน” นายชัย กล่าว